open-index/open-wikipedia-markdown huggingface dataset:
Ritorov dom

**Ritorov dom** (), známy aj ako **Ritorov dom s kúpeľmi vo dvore** (), prípadne len ako **„Ritora“** () je meštiansky dom z druhej polovice 18. storočia, nachádzajúci sa v centrálnej časti mesta Plovdiv v Plovdivskej oblasti v južnom Bulharsku.

## Lokalita
Ritorov dom leží v centrálnej časti mesta Plovdiv v hraniciach architektonicko-historickej rezervácie Starý Plovdiv a tzv. Trojpahorčia vo vrcholovej časti pahorku Džambaz tepe na križovatke ulíc „Todor Samodumov“ (, doslova *ulica Todora Samodumova*) a „Car Ivajlo“ (, doslova *ulica cára Ivajla*). 

## Dejiny a súčasnosť
Dom bol postavený v druhej polovici 18. storočia pre potreby rodiny Ritora Dimitrakiho, ktorá sa do Plovdivu presťahovala z Istanbulu.

Po čase pobytu v Plovdive sa Ritor Dimitraki s rodinou presťahoval začiatkom 19. storočia naspäť do Istanbulu a dom zveril do správy svojho priateľa, veľmajstra pláteníckeho cechu, Konstantina Mitkoglua. S jeho pomocou dom aj neskôr predal. Kupcom bol hadži Pavel Paničerec.

Dnes sa v budove nachádza luxusná reštaurácia.

## Charakteristika
Ritorov dom je jedným z najväčších asymetrických domov z 18. storočia ležiacich v architektonicko-historickej rezervácii Starý Plovdiv. Ide o dvojposchodovú budovu s pôdorysom v tvare bulharského znaku „Г“.

Časti fasády, ktoré sa nachádzajú vo dvore areálu, sú v prízemnej časti budovy obkolesené po celej dĺžke podlubným koridorom so stĺpmi. Nad koridorom sa nachádza priestranná dláždená presklená lodžia. Stropy v interiéri sú po okrajoch zdobené výzdobou z latiek typickou pre plovdivské ranoobrodenecké domy.

Okolo budovy sa nachádza priestranný dláždený dvor obkolesený vysokou stenou. V juhovýchodnom uhle dvora sa nachádzajú prístavby, konkrétne: kuchyňa, práčovňa a turecké kúpele.

## Štatút a dôvod pamiatkovej ochrany
Kategória: kultúrna pamiatka národného významu

Budova bola vyhlásená za kultúrnu pamiatku v Štátnom vestníku č.4 z roku 1995, pričom ako dôvod ochrany bola uvedená architektonicko-umelecká hodnota budovy. Názov budovy ako je uvedený na zozname kultúrnych pamiatok národného významu je *Kăšta na Ritora s baňata v dvora* (, doslova *Ritorov dom s kúpeľmi vo dvore*).

## Galéria

KashtaNaRitora-Plovdiv09.jpg|pohľad na budovu zo severozápadu
KashtaNaRitora-Plovdiv07.jpg|pohľad na časť severozápadnej fasády
KashtaNaRitora-Plovdiv04.jpg|pohľad na budovu z juhozápadu
KashtaNaRitora-Plovdiv02.jpg|celkový pohľad na Ritorov dom a ohradenie areálu domu so vstupnou bránou
KashtaNaRitora-Plovdiv06.jpg|detail z fasády
KashtaNaRitora-Plovdiv10.jpg|detail z fasády
KashtaNaRitora-Plovdiv01.jpg|detail z fasády
KashtaNaRitora-Plovdiv08.jpg|detailný pohľad jedny z dverí 


## Referencie

## Iné projekty

Kategória:Stavby v Plovdive
Kategória:Domy v Plovdive
Kategória:Kultúrne pamiatky v Bulharsku
Kategória:Džambaz tepe
Murray Bartlett

**Murray Bartlett** (* 20. marec 1971, Sydney, Austrália) je austrálsky herec.

## Detstvo a mladosť
Narodil sa v Sydney a vyrastal v Perthe. V roku 1991 absolvoval herectvo na austrálskom Národnom inštitúte dramatického umenia (NIDA), v rovnakom čase ako herečka Cate Blanchett.

## Kariéra
Bartlett sa niekoľko rokov venoval hereckej kariére v Austrálii. V roku 2000 sa Bartlett presťahoval do Spojených štátov. Bol obsadený ako hosťujúca hviezda v seriáli HBO *[[Sex v meste]]*, v roku 2002.

V rokoch 2014 až 2015 hral jednu z hlavných postáv, v komediálno-dramatickom seriáli HBO, *Hľadanie*. V roku 2019 sa pripojil k hereckému obsadeniu ako Elliot Page, Laura Linney, Olympia Dukakis a Christopher Larkin v televíznom seriály *Výstredná spoločnosť*. V roku 2021 bol obsadený do televízneho seriálu *[[Biely lotos]]*, kde získal pozitívne ohlasy na jeho herecký výkon a získal tiež niekoľko nominácii na herecké ocenenia. O rok neskôr, hral v televíznom seriály *Physical*.

## Súkromný život
Bartlett sa otvorene priznal k homosexuálnej orientácii a v súčasnosti (2022) žije v meste Princeton, v štáte Massachusetts.

## Iné projekty

## Externé odkazy
* 
* 

## Zdroj

Kategória:Austrálski filmoví herci
Kategória:Austrálski televízni herci
Kategória:Osobnosti zo Sydney
Kategória:Austrálske LGBT osobnosti
Biely lotos

**Biely lotos** () je americká komédia a dráma. Dej seriálu je zameraný na hostí a zamestnancov fiktívneho rezortu White Lotus, ktorých interakcie odhaľujú ich rôzne psychologické a sociálne problémy. Každým dňom sa odkrývajú temnejšie stránky „dokonalej“ dovolenky, vrátane hotelového personálu a idylického prostredia samotného rezortu.

Prvá séria sa odohrávala na Havaji, druhá na Sicílii a tretia bola natáčaná v Thajsku.

Prvá séria mala premiéru 11. júla 2021, druhá 30. októbra 2022. V novembri 2022 bola potvrdená tretia séria, ktorá má premiéru 16. februára 2025, a v januári 2025 bola ohlásená aj štvrtá séria.

Seriál získal veľké uznanie kritikov, bol zaradený na zoznam desiatich najlepších programov roka podľa Amerického filmového inštitútu v rokoch 2021 a 2022.

## Postavy a obsadenie

;1 séria
* *Nicole Mossbacher* – herečka: Connie Britton
* *Rachel Patton* – herečka: Alexandra Daddariová
* *Armond* – herec: Murray Bartlett
* *Belinda Lindsey* – herečka: Natasha Rothwell
* *Shane Patton* – herec: Jake Lacy
* *Quinn Mossbacher* – herec: Fred Hechinger
* *Paula* – herečka: Brittany O'Grady
* *Tanya McQuoid* – herečka: Jennifer Coolidge
* *Kitty Patton* – herečka: Molly Shannon
* *Mark Mossbacher* – herec: Steve Zahn
* *Olivia Mossbacher* – herečka: Sydney Sweeneyová

;2. séria
* *Tanya McQuoid* – herečka: Jennifer Coolidge
* *Quentin* – herec: Tom Hollander
* *Bert Di Grasso* – herec: F. Murray Abraham
* *Daphne Babcock* – herečka: Meghann Fahy
* *Harper Spiller* – herečka: Aubrey Plaza
* *Ethan Spiller* – herec: Will Sharpe
* *Jack* – herec: Leo Woodall

;3 séria
* *Kate* – herečka: Leslie Bibb
* *Laurie* – herečka: Carrie Coon
* *Timothy Ratliff* – herec: Jason Isaacs
* *Belinda Lindsey* – herečka: Natasha Rothwell
* *Rick Hatchett* – herec: Walton Goggins
* *Victoria Ratliff* – herečka: Parker Posey
* *Saxton Ratliff* – herec: Patrick Schwarzenegger
* *Piper Ratliff* – herečka: Sarah Catherine Hook
* *Jaclyn* – herečka: Michelle Monaghan
* *Chelsea* – herečka: Aimee Lou Wood
* *Lochlan Ratliff* – herec: Sam Nivola

V ďalších úlohách sa predstavia herci, ako Julian Kostov, Dom Hetrakul či Charlotte Le Bon.

## Externé odkazy
*

## Zdroj

Kategória:Televízne seriály USA
Kategória:Televízne seriály HBO
Kategória:Televízne seriály z roku 2021
Kategória:Komediálne televízne seriály
Kategória:Dramatické televízne seriály
Kategória:Držitelia Screen Actors Guild Award
Peter, Vašo a Beáta deťom

***Peter, Vašo a Beáta deťom*** je názov štúdiového albumu pre deti, ktorý v roku 1987 nahrali Peter Nagy, Vašo Patejdl a Beáta Dubasová. Tento album v roku 1987 vydalo hudobné vydavateľstvo Opus. Album, ktorého zodpovedným redaktorom bol Július Kinček nahrávali so skupinou Petra Nagya, Indigo. Podieľali sa na ňom aj ďalší autori: Daniel Hevier, Roman Spišiak, Ľuboš Zeman, Pavol Danišovič, Karol Bohunický, ale nájdeme na ňom aj zhudobnenú báseň Štefana Moyzesa.

## Zoznam skladieb

## Výroba albumu
* Peter Nagy – spev, akustická gitara, harmonika, vokály
* Vašo Patejdl – spev, klávesové nástroje
* Beáta Dubasová – spev
* Fedor Frešo – basová mandolína (1)
; Skupina Indigo – sprievodná kapela
* Pavol Matuška – basová gitara
* Miroslav Okáľ – bicie nástroje, perkusie
* Ladislav Kožusznik – elektrická gitara
* Peter Zvolenčák – klávesové nástroje, elektrická gitara, vokály
* Martin Mintál – klávesové nástroje, vokály
; Produkcia
* Július Kinček – zodpovedný redaktor
* Fedor Frešo – hudobná réžia
* Stanislav Beňačka  – technická spolupráca
* Juraj Filo – zvuková réžia
* Fedor Nemec – fotografie
* Róbert Němeček – dizajn

## Referencie

Kategória:Detské hudobné albumy
Kategória:Albumy Beáty Dubasovej
Kategória:Albumy Petra Nagya
Kategória:Albumy Vaša Patejdla
Kategória:Hudobné albumy z 1987
Ageladas

**Ageladas** alebo **Hageladas** () môže byť:
* grécky sochár (bronziar) z prelomu 6. a 5. stor. pred Kr., pozri Ageladas z Argosu
* grécky sochár z 2. polovice 5. stor. pred Kr., pozri Ageladas (sochár)

## Zdroje
Úschovňa pohľadov

***Úschovňa pohľadov*** je názov druhého štúdiového albumu slovenskej speváčky Beáty Dubasovej. Tento album v roku 1988 vydalo hudobné vydavateľstvo Opus.

## Zoznam skladieb

## Výroba albumu
* Beáta Dubasová – spev, vokály
; Skupina Kamene
* Viktor Hidvéghy – basová gitara
* V. Jánoš – gitara
* František Oláh – klávesové nástroje
* Zoran Michalčák – klávesové nástroje, vokály
;Hostia
* skupina Team – vokály (1, 7, 11)
* Pavol Zelenay – klávesové nástroje, programované bicie (12)
* Stanislav Beňačka – vokály (7)
;Produkcia
* Július Kinček – zodpovedný redaktor
* Juraj Filo, Ján Lauko, Peter Smolinský – technická spolupráca
* Stanislav Beňačka – technik
* Fedor Nemec – fotografie
* Róbert Němeček – dizajn

## Referencie

Kategória:Albumy Beáty Dubasovej
Kategória:Hudobné albumy z 1989
Beáta (Beáta Dubasová)

***Beáta*** je názov debutového štúdiového albumu slovenskej speváčky Beáty Dubasovej. Tento album v roku 1987 vydalo hudobné vydavateľstvo Opus.

## Zoznam skladieb

## Výroba albumu
* Beáta Dubasová – spev, vokály
* Vašo Patejdl – klávesové nástroje, vokály, aranžmány
* Juraj Burian – akustická gitara, elektrická gitara
* Zoran Michalčák – aranžmány (3)
* Michal Dúžek – basová gitara (7, 9), vokály
* Michal Lazar – vokály
* Peter Penthor – vokály
;Produkcia
* Július Kinček – zodpovedný redaktor
* Jozef Krajčovič – nahrávanie
* Peter Smolinský – nahrávanie
* Rastislav Martinický – technik nahrávania
* Roman Spišiak – sprievodný text na albume
* Fedor Nemec – fotografie
* Róbert Němeček  – dizajn obalu

## Referencie

Kategória:Debutové albumy
Kategória:Albumy Beáty Dubasovej
Kategória:Hudobné albumy z 1987
Tatranský pohár 2022

**Tatranský pohár 2022** bol 75. ročník hokejového turnaja v ľadovom hokeji. Konal sa na Zimnom štadióne v Poprade v termíne od 20. do 21. augusta 2022 aj s medzinárodnou účasťou. 

## Program a výsledky

### Základná časť

* 20.8.2022 o 13:30 HC ´05 Banská Bystrica - Rytíři Kladno 6:3
* 20.8.2022 o 17:30 HK Poprad - Vaasan Sport 4:5

### O umiestnenie

* o 3. miesto 21.8.2022 o 13:30 HK Poprad - Rytíři Kladno 2:4
* o 1. miesto 21.8.2022 o 17:30 HC ´05 Banská Bystrica - Vaasan Sport 4:2

## Celkové umiestnenie

# miesto:  HC ´05 Banská Bystrica
# miesto:  Vaasan Sport
# miesto:  Rytíři Kladno
# miesto:  HK Poprad

## Individuálne ocenenia

* Najužitočnejší hráč turnaja: Dávid Šoltés (HC ´05 Banská Bystrica)
* Najlepší brankár turnaja: Robim Rahm (HC ´05 Banská Bystrica)
* Najlepší obranca turnaja: Kristaps Sotnieks (Rytíři Kladno)
* Najlepší útočník turnaja: Henrik Eriksson (Vaasan Sport)

## Referencie


2022
Kategória:Šport na Slovensku v 2022
Kategória:Ľadový hokej v 2022
Rod draka

***Rod draka*** je americký dobrodružno-fantastický televízny seriál z produkcie HBO, ktorý slúži ako prequel seriálu *[[Game of Thrones]]* (2011–2019). Rod draka rozpráva príbeh rodu Targaryenovcov z obdobia 172 rokov pred počiatkom *Game of Thrones*.

Seriál mal premiéru 21. augusta 2022 v Spojedných štátoch a 22. augusta 2022 na Slovensku. Päť dní po premiére bolo oznámené, že seriál bude mať druhú sériu.

## Obsadenie
* Paddy Considine ako Kráľ Viserys I Targaryen
* Matt Smith ako Princ Daemon Targaryen
* Emma D'Arcy ako Princezná Rhaenyra Targaryen
** Milly Alcock ako mladá Rhaenyra Targaryen
* Rhys Ifans ako Ser Otto Hightower
* Olivia Cooke ako Lady Alicent Hightower
** Emily Carey ako mladá Alicent Hightower
* Steve Toussaint ako Lord Corlys Velaryon
* Eve Best ako Princess Rhaenys Targaryen
* Sonoya Mizuno ako Mysaria
* Fabien Frankel ako Ser Criston Cole
* Graham McTavish ako Ser Harrold Westerling

## Zoznam častí
### Prehľad sérií

### 1. séria (2022)

### 2. séria (2024)

## Produkcia
V októbri 2019 HBO objednala 10-dielnu prvú sériu prequelu *Rod draka* podľa námetu od Georga R. R. Martin a Ryana Condala, založenú na Martinovom románe *Oheň a krv*. Nakrúcanie prvej série prebiehalo od apríla 2021 do februára 2022. Seriál sa nakrúcal prevažne v Spojenom kráľovstve; ďalej aj v Španielsku, Portugalsku Californii.

## Vysielanie a distribúcia
Seriál sa vysiela na HBO a je dostupný aj na streamovacej službe HBO Max. Premiéra nových častí na slovenskom resp. českom kanáli HBO je v rovnakom čase ako v Spojených štátoch, resp. o 3 hodine ráno nasledujúci deň.

## Referencie

Kategória:Televízne seriály USA
Kategória:Televízne seriály z roku 2022
Kategória:Fantasy televízne seriály
Kategória:Televízne seriály HBO
Eufrón

**Eufrón** () môže byť:
* grécky sochár z 5. stor. pred Kr., pozri Eufrón z Parosu
* tyran v Sikyóne v 4. stor. pred Kr., pozri Eufrón zo Sikyónu
* grécky básnik novej atickej komédie v 3. stor., pozri Eufrón z Atén

## Zdroje
Protonizácia

[náhľad|450x450bod|Protonizácia [dimetylamínu]]
**Protonizácia** alebo **protonácia** je chemický proces, v ktorom sa vodíkový katión (teda protón, H+, respektíve hydrón) naviaže na atóm, molekulu alebo ión, čím vzniká jej konjugovaná kyselina. Opačný proces, kedy sa z Brønsted–Lowryho kyseliny odštiepi vodíkový katión (protón), je deprotonizácia. Medzi príklady patria: 

* protonizácia molekuly vody kyselinou sírovou:
: H2SO4 + H2O ⇌  H3O+ + -
* protonizácia izobuténu za vzniku karbokatiónu:
: (CH3)2C=CH2 + HBF4 ⇌ (CH3)3C+ + 
* protonizácia amoniaku za vzniku chloridu amónneho, ktorý vzniká reakciou amoniaku a chlorovodíku:
: NH3(g) + HCl(g) → NH4Cl(s)

## Význam
Protonizácia je základná chemická reakcia a je to dôležitý krok v mnohých stechiometrických a katalytických procesoch. Niektoré ióny a molekuly môžu byť protonizované niekoľkokrát, vtedy sa označujú ako polybazické, čo platí hlavne pre mnohé makromolekuly (ale i pre mnohé malé molekuly). 

Protonizácia a deprotonizácia (pridanie a odstránenie vodíkového katiónu) je základom acidobázických reakcií a tieto procesy tvoria jadro teórie týchto reakcií. Brønsted–Lowryho kyselina je definovaná ako chemická látka, ktorá je schopná odštiepiť protón (vodíkový katión). Po protonizácii substrátu sa jeho hmotnosť a náboj zväčšia obe o jedna, čo je esenciálny krok v niektorých analytických metódach, napríklad elektrosprejová hmotnostná spektrometria.

Protonizácia a deprotonizácia molekuly či iónu môže zmeniť jeho chemické vlastnosti, nielen jeho náboj a hmotnosť, ale napríklad aj ich reaktivitu, hydrofilicitu, optické vlastnosti, rozpustnosť a redukčný potenciál. Zmena farby molekuly sa využíva v prípade acidobázických indikátorov.

## Rýchlosť
Protonizácia je zvyčajne veľmi rýchla, čiastočne kvôli vysokej mobilite (pohyblivosti) protónov v mnohých rozpúšťadlách. Rýchlosť protonizácie je závislá na kyslosti protónujúcej látky (kyseliny) – slabé kyseliny protónujú danú látku pomalšie než silné kyseliny. Rýchlosť protonizácie a deprotonizácie môže byť obzvlášť pomalá, ak tieto procesy vedú k významnej zmene štruktúry.

## Reverzibilita a katalýza
Protonizácia je zvyčajne reverzibilná a štruktúra i väzbovosť konjugovanej bázy sú zvyčajne zachované. V niektorých prípadoch však protonizácia vedie k izomerizácii, napríklad *cis*-alkény sa môžu zmeniť na *trans*-alkény v prítomnosti katalytického množstva protonizačného činidla. Mnohé enzýmy, napríklad serínové hydrolázy, využívajú mechanizmus, ktorý zahŕňa reverzibilnú protonizáciu substrátu.

## Referencie

## Pozri aj
* Deprotonizácia
* Disociačná konštanta kyselín
* Molekulárna autoionizácia

## Zdroj

Kategória:Chemické reakcie
Kategória:Reakčné mechanizmy
Ráztocký potok (prítok Borovianky)

**Ráztocký potok** je potok v regióne Liptov, na území obce Veľké Borové a obce Kvačany v okrese Liptovský Mikuláš v Žilinskom kraji. Nachádza sa v geomorfologickom celku Skorušinské vrchy. Ústi do Borovianky. Má dĺžku . Rád toku V. 
## Sútok zdrojníc
Začína sa na sútoku dvoch zdrojníc v  v severnej časti územia obce Veľké Borové pod juhozápadným úbočím vrchu *Klin* s  v blízkosti lúky *Vetrovka* v lesnom extraviláne. Jedna zdrojnica priteká zo severu a pramení v  a druhá zdrojnica priteká zo severozápadu a pramení v .

## Opis toku
Od sútoku zdrojníc preteká v poľnohospodárskom extraviláne juhovýchodným smerom, v  priberá pravostranný bezmenný prítok, ľavým brehom obmýva samotu Jóbova ráztoka, v  podteká cestu z obce Veľké Borové do obce Huty a zároveň vteká do lesného extravilánu, v  priberá ľavostranný bezmenný prítok, pravým brehom obmýva úpätie vrchu *Háj* s , vytvára strmú tiesňavu s Ráztockým vodopádom, v  opúšťa územie Veľkého Borového a vteká na územie obce Kvačany, v lesnom extraviláne obce Kvačany preteká zvyšných 200 m svojho toku a v  ústi do Borovianky ako jej pravostranný prítok. Borovianka po veľmi krátkom úseku od tohto prítoku ústi do Kvačianky tesne nad samotou Oblazy.
*Ráztocký potok* patrí do okresu Liptovský Mikuláš v Žilinskom kraji. Nachádza sa v geomorfologickom celku Skorušinské vrchy v geomorfologickom podcelku Kopec. Nemá dôležitejšie prítoky..
## Pôvod názvu
Názov vodného toku *Ráztocký potok* má pôvod v názve samoty Jóbova ráztoka v obci Veľké Borové, územím ktorej preteká. Samote hrozí dnes vyľudnenie. Z druhého prvku toponyma *Jóbova ráztoka* bolo po rozšírení o formant *-ský, -cký* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Ráztocký potok* ako súčasť veľmi početnej skupiny názvov v slovenskej toponymii, najmä hydronymii. 
Názov vodného toku bol štandardizovaný v roku 1989.
V priestore slovenskej hydronymie vodných tokov hydronymum *Ráztocký potok* nie je jedinečným hydronymom (august 2022).  
## Referencie

 
Kategória:Vodné toky v okrese Liptovský Mikuláš 
Kategória:Potoky na Slovensku 
Kategória:Vodné toky v Skorušinských vrchoch
Kategória:Veľké Borové 
Kategória:Huty
Mestický

**Mestický** môže byť:
* týkajúci sa mestica, pozri pod mestic
* nárečovo (Spiš, Šariš) alebo zastarano: mestský, pozri pod mesto (všeobecne)
* priezvisko na Slovensku, pozri Mestický (priezvisko), napr.:
**Ľudovít Mestický
Jape (hudobná skupina)

**Jape** je írska elektronicko–rocková hudobná skupina z Dublinu. Vytvoril ju Richie Egan ako vedľajší projekt, keď bol súčasťou skupiny The Redneck Manifesto, vydali päť štúdiových albumov; *[[Cosmosphere (album)|Cosmosphere]]* (2003), *[[The Monkeys in the Zoo Have More Fun Than Me]]* (2004), *[[Ritual (Jape)|Ritual]]* (2008), *Ocean of Frequency* (2011) a *[[This Chemical Sea]]* (2015). Širšia diskografia skupiny Jape zahŕňala EP, *Jape is Grape* (2007), ako aj množstvo singlov, vrátane „Floating“ a „Phil Lynott“. Skupina vystupovala na festivaloch a podujatiach ako Glastonbury, Electric Picnic, Lovebox a Hard Working Class Heroes a robila predskokanov pre The Flaming Lips v Belsonic v Belfaste v auguste 2008.

Prvý a druhý album sa vysielal v alternatívnom národnom rádiu v Írsku. Úvodná skladba *The Monkeys in the Zoo Have More Fun Than Me*, „Floating“, sa stala populárnym singlom v neskorých nočných reláciách alternatívnej hudby a pritiahla pozornosť Brendana Bensona počas návštevy Dublinu. Benson prespievava skladbu, keď vystupuje naživo so svojou skupinou The Raconteurs, rovnako ako belgické bastard popové duo Soulwax počas ich DJ setov.

Tretí album skupiny Jape, *Ritual*, vyšiel v júni 2008, neskôr vyhral Choice Music Prize za írsky album roka 2008. Album obsahuje single „I Was a Man“, „Strike Me Down“ a „Phil Lynott“, z ktorých posledný bol predmetom neúspešnej petície fanúšikov, aby bol v decembri 2008 označený za írsky vianočný singel číslo jeden.

Album *Ocean of Frequency* vyšiel v roku 2011 a v marci 2012 získal pre Jape druhú hudobnú cenu Choice.

## Diskografia
### Štúdiové albumy
* *Cosmosphere* (2003)
* *The Monkeys in the Zoo Have More Fun Than Me* (2004)
* *Ritual* (2008)
* *Ocean of Frequency* (2011)
* *This Chemical Sea* (2015)

### EP
* *Jape Is Grape* (2007)

## Referencie

## Zdroj
*

Kategória:Írske hudobné skupiny
Za dverami mojej izby

***Za dverami mojej izby*** je názov tretieho oficiálneho štúdiového albumu Beáty Dubasovej. V roku 1990 tento album vydalo hudobné vydavateľstvo Opus.

## Zoznam skladieb

## Výroba albumu
* Beáta Dubasová – spev
* Vašo Patejdl – klávesové nástroje, elektronické bicie, vokály
* Juraj Burian – akustická gitara, elektrická gitara
* Zoran Michalčák – programované bicie (4, 9), klávesové nástroje
* Eva Mária Uhríková, Michal Lazar, Natalia Bajcurová - vokály
;Produkcia
* Július Kinček – zodpovedný redaktor
* Jozef Krajčovič – nahrávanie
* Ján Lauko – nahrávanie
* Ján Machút – technik nahrávania
* Fedor Nemec – fotografie
* Róbert Němeček  – dizajn obalu

## Referencie

Kategória:Albumy Beáty Dubasovej
Kategória:Hudobné albumy z 1990
Modrý album (Beáta Dubasová)

***Modrý album*** je názov štvrtého oficiálneho štúdiového albumu Beáty Dubasovej. V roku 1993 tento album vydalo hudobné vydavateľstvo Monitor EMI.

## Zoznam skladieb

## Výroba albumu
* Beáta Dubasová – spev
* Vašo Patejdl – klávesové nástroje, programovanie, aranžmány sláčikov, vokály
* Boris Urbánek – klávesové nástroje, programovanie
* Marián Brezáni – klávesové nástroje, programovanie
* Zoran Michalčák – klávesové nástroje, programovanie
* Andrej Šeban – gitara
* Richard Jajcay – gitara
* Karol Lago – alt saxofón
* Elena Matúšová, Jana Kühtreiberová – vokály
;Produkcia
* Jozef Krajčovič – zvuková réžia, mixovanie
* Boris Urbánek, Vašo Patejdl – hudobná réžia
* Ján Machút, Miroslav Paciga – technická spolupráca
* Desana Dudášová, Milan David  – fotografie
* Mr. Design – dizajn

## Referencie

Kategória:Albumy Beáty Dubasovej
Kategória:Hudobné albumy z 1993
Išla myška briežkom

***Išla myška briežkom*** je názov štúdiového albumu s detskými pesničkami, ktoré spolu nahrali: Laco Lučenič, Beáta Dubasová a Kopytovci. V roku 1996 tento album vydalo hudobné vydavateľstvo Musica.

Detský album, ktorý naspievala Beáta Dubasová, Laco Lučenič a Marcel Nemec so Sávom Popovičom zo skupiny Kopytovci, otextovali osvedčení autori básničiek pre deti: Daniel Hevier, Štefan Moravčík a Ján Andel. Okrem naspievaných verzií sú na albume karaoke nahrávky, pre deti, ktoré by si chceli pesničky zaspievať samé.

## Zoznam skladieb

 nasledujú pesničky 14-26, ktorými sú inštrumentálne verzie predošlých nahrávok bez spevu

## Výroba albumu
* Beáta Dubasová – spev
* Kopytovci (Marcel Nemec, Sáva Popovič) – spev, rep
* Laco Lučenič – spev, sitar a ďalšie nástroje
* Jozef Krajčovič – zvuková réžia, mixovanie
* Juraj Maxon – ilustrácie
* Dejan Nukic – dizajn

## Referencie

Kategória:Albumy Beáty Dubasovej
Kategória:Albumy Laca Lučeniča
Kategória:Albumy skupiny Kopytovci
Kategória:Hudobné albumy z 1996
Kategória:Detské hudobné albumy
Pavlová (vrch v Nízkych Tatrách)

**Pavlová** () je vrch v Nízkych Tatrách. Leží nad Malužinou, približne  juhovýchodne od Liptovského Hrádku. 

## Poloha
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a na katastrálnom území obce Malužiná. Najbližšími sídlami sú západným smerom ležiaca Vyšná a Nižná Boca a Malužiná a severne ležiaca osada Svarín. Vrch je súčasťou Národného parku Nízke Tatry.

## Opis
Pavlová je súčasťou rázsochy, ktorá vybieha severným smerom z Homôľky v hlavnom hrebeni. Zo západného smeru hrebeň vymedzuje Malužinská dolina, zo severu a východu dolina Hodruša. Západne sa nachádza Fišiarka (), Špíglové () a Olešková (), severne Skribňovo (), Milkovo () a Pukanec (), východne Pálenica (), Mačacia (), Malý bok () a Veľký bok () a južne Zadná Široká (), Homôľka, Kvasna (), Domárka (), Babina () a Vrbovica (). Masív patrí do povodia Váhu, kde vodu z tejto oblasti odvádza riečka Boca a jej prítoky; zo západnej časti potok Malužiná, z východnej jej prítok Hodruša. Na vrchol nevedie značený turistický chodník.

### Výhľady
Vrcholovú časť pokrýva nesúvislý lesný porast, ktorý prechádza do rozsiahlych odlesnených častí, umožňujúcich rozhľad. Z vhodných lokalít je možné pozorovať okolité vrcholy Nízkych Tatier, no tiež Vysoké a Západné Tatry, Chočské vrchy a Oravskú Maguru.

## Prístup
Na vrchol nevedie značený turistický chodník, preto prístup je možný odbočením z  modrej trasy, vedúcej dolinou Hodruša z Malužinej do Sedla pod Veľkým bokom.

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Malužiná
Phil Lynott (skladba)

„**Phil Lynott**“ je singel írskej skupiny Jape prevzatý z ich tretieho štúdiového albumu *[[Ritual (Jape)|Ritual]]*. Vyšiel 19. decembra 2008, fanúšikovia Jape stáli za neúspešnou online petíciou, aby sa pieseň stala vianočným číslom jeden v Irish Singles Chart. „Phil Lynott“ bola úspešná a kritici ju vo všeobecnosti považovali za jednu z najlepších skladieb albumu *Ritual* a *[[Irish Independent]]* ju označil za najlepšiu írsku pieseň roka.

## Informácie o skladbe
Skladba „Phil Lynott“ bola opísaná ako „pieseň typu rozprávky pre deti“. Ide o jednoduchú pieseň s tromi akordmi, ktorá opisuje udalosti jednej noci, keď sa spisovateľ zúčastnil na koncerte heavy metalovej skupiny Mastodon v Dubline. Mastodon predviedli coververziu piesne Thin Lizzy, skupiny v čele s hudobníkom z titulu. Po dokončení vystúpenia boli spisovateľ a jeho priatelia svedkami zatmenia Mesiaca. Text „One day I'll be a dead man who plays a bass from Crumlin/Like Phil Lynott“ () bol ocenený v recenzii národného vysielateľa RTÉ za svoju zmes „humoru a vážnosti prostredníctvom surových, emocionálnych myšlienok“. Zakladateľovi skupiny Jape Richie Egan, podobne ako Lynottovi, je blízke dublinské predmestie Crumlin.

## Kritika
Egan bol údajne „trochu naštvaný na ‚internetových trollov‘“, ktorí ho veľmi kritizovali za túto pieseň. V niektorých častiach bol kritizovaný ľuďmi, ktorí tvrdili, že text piesne je detinský a poukazovali na to, že ide o jednoduchú pieseň s tromi akordmi. Egan opisuje „Phil Lynott“ ako „úplne úprimnú pieseň o veciach, ktoré sa stali... ...jednej noci. Je napísaná tak, ako sa to v noci stalo, a nevidím na tom nič zlé.“

## Reakcie
Periodikum *Irish Independent* v roku 2008 opísalo pieseň ako „skutočný sakra moment pre írsky pop“, v tej istej publikácii ju neskôr označili za najlepšiu írsku skladbu toho roku. Fanúšikovia Jape spustili online petíciu, aby sa pieseň stala vianočným číslom jeden v Irish Singles Chart. Prehrali však s coververziou skladby Leonarda Cohena, „Hallelujah“, od Alexandry Burkovej, víťazky britskej televíznej talentovej show v tom roku *[[The X Factor (Spojené kráľovstvo)|X Factor]]*.
Skladbu často prespievava írsky nezávislý hudobník Rob Smith.

## Referencie

## Zdroj
*

Kategória:Single z 2008
Trhovištský potok (prítok Ondavy)

**Trhovištský potok** je potok v regióne Dolný Zemplín, na území obcí Moravany, Rakovec nad Ondavou, Trhovište, Horovce v okrese Michalovce v Košickom kraji. Nachádza sa v geomorfologickom celku Východoslovenská pahorkatina. Ústi do Ondavy. Má dĺžku . Rád toku V. 

## Začiatok
Začína sa v  v severnej časti územia obce Moravany na hranici s obcou Rakovec nad Ondavou medzi južným okrajom poľa *Povrazy* v Rakovci nad Ondavou a severným okrajom pasienka *Pod Lúčom* v Moravanoch.

## Opis toku
Od začiatku tečie *Trhovištský potok* územím obce Moravany juhovýchodným smerom cez poľnohospodársky extravilán, mení smer na juh až juhozápad, preteká cez pasienok *Pod lúčom*, v  vteká do intravilánu obce Moravany, tečie západným okrajom intravilánu, v  opúšťa intravilán, je lemovaný pásom príbrežnej vegetácie, mení smer na juhovýchod, v  križuje (priberá) ľavostranný prítok *Šarkan*, v  priteká na okraj intravilánu niekdajšej osady, dnes časti obce *Lučkovce* v obci Moravany a zároveň priteká na hranicu medzi obcami Moravany a Horovce, po ktorej tečie, od trojchotárnika v  tečie po hranici medzi obcami Horovce a Trhovište, v  opúšťa obecnú hranicu a preteká poľnohospodárskym extravilánom na území obce Trhovište, v  vteká do intravilánu Trhovišťa, v  vyteká z intravilánu a vteká do extravilánu, v  priteká na hranicu obcí Trhovište a Horovce, opúšťa hranicu a záverečných 200 m svojho toku tečie cez územie Horovce a v  ústi do  Ondavy ako jej ľavostranný prítok.
 
*Trhovištský potok* patrí do okresu Michalovce v Košickom kraji. Nachádza sa v geomorfologickom celku Východoslovenská pahorkatina v geomorfologickom podcelku Pozdišovský chrbát. Má jeden významnejší prítok: vodný tok *Šarkan*.

## Pôvod názvu
Názov vodného toku *Trhovištský potok* má pôvod v názve obce Trhovište, ktorej najstarší záznam sa viaže k roku 1220 *Wasarhely*, 1332 *Fur, Locus Fori, Wasarhel*, 1773 *Tarhowisscže*. *Trhovištský potok* v dolnej časti svojho toku preteká územím obce Trhovište. Z toponyma Trhovište bolo po rozšírení o formant *-ský* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Trhovištský potok* ako súčasť veľmi početnej skupiny názvov v slovenskej toponymii, najmä hydronymii.
Názov vodného toku bol štandardizovaný v roku 1975.
V priestore slovenskej hydronymie vodných tokov hydronymum *Trhovištský potok* nie je jedinečným hydronymom (august 2022).

## Referencie

 
Kategória:Vodné toky v okrese Michalovce 
Kategória:Potoky na Slovensku 
Kategória:Vodné toky vo Východoslovenskej pahorkatine
Moravany,
Kategória:Rakovec nad Ondavou 
Kategória:Trhovište 
Horovce
7 dní

***7 dní*** je názov piateho oficiálneho štúdiového albumu Beáty Dubasovej. V roku 2000 tento album vydalo hudobné vydavateľstvo Universal.

## Zoznam skladieb

## Výroba albumu
* Beáta Dubasová – spev, vokály
* Juraj Burian – gitary, klávesové nástroje, programovanie
* Pavol Kvassay – klávesové nástroje, programovanie
* Juraj Tatár – klávesové nástroje
* Martin Gašpar – basová gitara
* Marcel Buntaj – bicie nástroje
* Soňa Norisová, Helena Krajčiová, Viliam Chudý – vokály
;Produkcia
* Jozef Krajčovič – zvuková réžia, mixovanie, mastering
* Stanislav Šebesta – zvuková réžia, mixovanie
* Juraj Burian – hudobná réžia
* Mr. Design – dizajn

## Referencie

Kategória:Albumy Beáty Dubasovej
Kategória:Hudobné albumy z 2000
Eufrón z Parosu

náhľad|Hlava bradatého muža, dielo sochára Eufróna z Parosu. Predstavuje Dia alebo Herma, Národné archeologické múzeum v Aténach
**Eufrón** () bol grécky sochár v 5. stor. pred Kr.
 
Eufrón, sochár z Parosu, pôsobil v Aténach v 1. polovici 5. stor. pred Kr. Jeho signatúry sa našli na troch podstavcoch zo sôch (na dvoch mramorových votívnych stĺpovitých pomníkoch z aténskej Akropoly z rokov cca 470 – 450 pred Kr.):
 
*Hranaté zátvorky v starogréckom nápise znamenajú doplnenie medzier (lacunae) a označujú písmená, ktoré sú nečitateľné alebo úplne stratené.*

Druhý nápis je na fragmente pomníka v podobe stĺpa z pentelského mramoru venovaného bohyni Aténe ženou menom Mikythé (Μικύθη). Venovanie je napísané v iónskom dialekte. Objavili ho v roku 1889 v blízkosti južného múru Akropoly v Aténach.

Eufrón zhotovil zrejme aj bradatú hlavu z pentelského mramoru, datovanú do rokov 450 – 440 pred Kr., nájdenú v roku 1886 vo svätyni Eetioneia v Pireu. Hlava, o ktorej sa predpokladá, že zobrazuje boha Herma alebo Dia, mohla patriť k podstavcu s nápisom, zhotoveného tiež z pentelského mramoru, ktorý sa nachádzal v jej blízkosti. Nápis na podstavci uvádza, že ju venoval Pythón z tráckej Abdéry, ktorý podľa všetkého veľa cestoval. Je podpísaný Eufrónom z Parosu (nachádza sa v Archeologickom múzeu v Pireu).

## Referencie a bibliografia

 
Kategória:Sochári starovekého Grécka
Avenarius

**Avenarius** môže byť:
* latinské prídavné meno odvodené od slova *avena* (ovos), pozri ovos
* priezvisko, pozri Avenarius (priezvisko), konkrétne napríklad:
** nemecký právny romanista, pozri Martin Avenarius
** slovenský historik a byzantológ, pozri Alexander Avenarius
** švajčiarsky filozof, zakladateľ empiriokriticizmu, pozri Richard Heinrich Avenarius

## Referencie
Ako chutí ráno

***Ako chutí ráno*** je názov šiesteho oficiálneho štúdiového albumu Beáty Dubasovej. V roku 2000 tento album vydalo hudobné vydavateľstvo Opusl.

## Zoznam skladieb

## Výroba albumu
* Beáta Dubasová – spev, vokály
* Martin Wittgruber – syntetizátor, elektrický klavír, tlieskanie, programovanie, aranžmány
* Viliam Chudý – vokály, akordeón, syntetizátor, aranžmány, programovanie
* Vladimír Čulík – gitara, basová gitara, programovanie, aranžmány
* Róbert Rist – bicie nástroje, činely, perkusie, programovanie, aranžmány
* Patrik Nosko – basová gitara, kontrabas
* Tomáš Krchlík – programovanie, aranžmány
; Produkcia
* Ivan Jombík – zvuková réžia, mixovanie (12)
* Ján Došek (Ivory Studio) – mastering
* Mr. Design – fotografie, dizajn

## Referencie

Kategória:Albumy Beáty Dubasovej
Kategória:Hudobné albumy z 2005
Pres

**Pres** môže byť:
*zastarano: preš
*prezývka niektorých osôb, napr.:
**Lester Young (1909–1959)
**J. Presper Eckert (1919–1995)
**Presnell Mull (1922–2005)
**Priscillano Romanillos (1963–2010)
**Preston Slack (1908–1993)

**PRES** môže byť skratka:
*"posterior reversible encephalopathy syndrome" - syndróm posteriórnej reverzibilnej encefalopatie
*pôle de recherche et d'enseignement supérieur
Babina (vrch v Nízkych Tatrách)

**Babina** () je vrch v Nízkych Tatrách. Leží nad Bacúchom, približne  severovýchodne od Brezna. 

## Poloha
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Banskobystrickom kraji, v okrese Brezno a na katastrálnom území obce Polomka. Najbližšími sídlami sú južne ležiace obce Bacúch a Polomka, severozápadne sa nachádza Vyšná a Nižná Boca. Masív patrí do Národného parku Nízke Tatry.

## Opis
Babina je súčasťou rázsochy, ktorá vybieha z Havranej poľany v hlavnom hrebeni medzi Bacúšskym sedlom a Homôľkou (), južným smerom na Javorinku (). Západným smerom leží Jánov grúň ), Končisté (), Čertova svadba (), Beňuška () a Vrchbánsky grúň (), južným susedí Javorinka, východným Zadná hoľa (), Homôľka a Kvasna () a severným Havrania poľana (), Domárka () a Vrbovica (). Oblasť leží v povodí Hrona a masív odvodňuje na západe Bacúšsky potok, na juhu Voňacie potok a na východe Ždiarsky potok. Na vrchol nevedie značený chodník, no severne prechádza turistická magistrála Cesta hrdinov SNP.

### Výhľady
Vrcholovú časť pokrýva nesúvislý lesný porast poznačený polomom, ktorý umožňuje obmedzený rozhľad. Z vhodných lokalít s nižšou vegetáciou je možné pozorovať okolité vrcholy Nízkych Tatier, no tiež Vysoké a Západné Tatry, Poľanu, Veporské a Stolické vrchy.

## Prístup
Na vrchol nevedie značený turistický chodník, no susedným hrebeňom prechádza  červeno značená Cesta hrdinov SNP, na ktorú sa pripájajú i značené trasy z blízkeho Bacúcha a Polomky.

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Polomka
Tipos extraliga 2022/2023

**Tipos extraliga 2022/2023** je 30. sezónou najvyššej klubovej súťaže v ľadovom hokeji na Slovensku. Riadiacim orgánom súťaže je Slovenský zväz ľadového hokeja.

## Extraligové kluby
V sezóne 2022/2023 v nej bude hrať 12 regulárnych družstiev. Po šiestich sezónach sa bude opäť priamo zostupovať do nižšej súťaže.

**Poznámka**: Zimný štadión Pavla Demitru v Trenčíne prebiehala rekonštrukcia zimného štadióna a počas sezóny odohrajú domáce zápasy v Dubnici nad Váhom na svoj štadión by sa mali vrátiť v polovici februára.

## Základná časť

## Play-off

### Pavúk
• Kvalifikačné kolo sa hrá na 3 víťazné zápasy.

### Predkolo (Kvalifikácia o Play-off)

Predkolo hrajú tímy nasledovne: 7.miesto - 10.miesto a 8.miesto - 9.miesto.

Predkolo sa začalo v stredu 8. marca a jednotlivé série sa hrajú na 3 víťazstvá.

* HK Poprad'''HK''' '''Nitra''' 0:3 (1:**2**, 1:**2**, 0:**2**)
* '''HK Dukla Ingema Michalovce'''Dukla Trenčín 3:2 (**2**:1, 4:**6**, 0:**2, 3**:2, **2**:1)

### Štvrťfinále - od 15. marca

* '''HC Košice''' - HK Nitra 4:1 (**5**:2, **4**:3sn, 2:**5**, **2**:1, **4**:2)
* HC Slovan Bratislava - '''HK Dukla Ingema Michalovce''' 2:4 (**5**:2, 2:**3**pp, 2:**3**pp, 1:**3**, **4**:0, 0:**3**)
* '''HKM Zvolen''' - HC Mikron Nové Zámky 4:1 (**4**:3pp, **4**:3pp, 2:**5**, **4**:2, **5**:2)
* HC ’05 Banská Bystrica - '''HK Spišská Nová Ves''' 3:4 (**3**:2, 0:**6**, **5**:2, 0:**2**, **4**:1, 2:**4**, 2:**3**pp)

### Semifinále

* '''HC Košice''' - HK Dukla Ingema Michalovce 4:3 (**3**:1, **2**:0, 2:**3**, 1:**4**, 1:**2**pp, **2**:1, **3**:1)
* '''HKM Zvolen''' - HK Spišská Nová Ves 4:3 (2:**4**, **2**:1sn, 1:**3**, **3**:1, 5:**6**, **3**:0, **3**:2)

### Finále
* **[[HC Košice]]** - HKM Zvolen 4:1 (**3**:1, **1**:0, **3**:1, 2:**5**, **3**:0)

## Konečné poradie

## Majstrovský káder 2022/2023 - [[HC Košice]]
* **Brankári:** Jaroslav Janus, Dominik Riečický
* **Obrancovia:** Jordan Southorn, Ladislav Romančík, Radek Deyl, Jens Olsson, Miroslav Novota, Antonín Bartoš, Eduard Šedivý, Alex Breton, Jakub Ferenc
* **Útočníci:** Oliver Jokeľ, Rastislav Tybor, Hunter Fejes, Matúš Havrila, Ville Leskinen, Denis Parshin, Lukáš Vaculík, Marek Hovorka, Marek Bartánus, Patrik Lamper, Patrik Rogoň, Joona Jääskeläinen, Marek Slovák, Michal Chovan, Jakub Linet  
* **Tréneri:** Dan Ceman, Timo Saarikovski, Tomáš Kochan a Dušan Strharský

Kategória:Ľadový hokej v 2023
Kategória:Ľadový hokej v 2022
Kategória:Sezóny slovenskej hokejovej ligy
Majstrovstvá sveta v ľadovom hokeji žien do 18 rokov 2008

**Majstrovstvá sveta v ľadovom hokeji žien do 18 rokov 2008** boli historicky prvé majstrovstvá sveta v ľadovom hokeji žien do 18 rokov. Konali sa v kanadskom meste Calgary od 7. do 12. januára 2008. Turnaju predchádzala kvalifikácia v roku 2007. Zúčastnilo sa jej 12 tímov, z toho 6 postúpilo na MS. USA a Kanada postúpili na MS priamo.

## Kvalifikačné turnaje

### Skupina A
Turnaj skupiny A sa hral vo Vierumäki vo Fínsku od 9. do 11. februára 2007.

|}

### Skupina B
Turnaj skupiny B sa hral v Nymburku v Česku od 9. do 11. februára 2007.

|}

### Skupina C
Turnaj skupiny C sa hral v Bad Tölzi v Nemecku od 16. do 18. februára 2007.

|}

## Hlavný turnaj
### Základné skupiny

#### Skupina A

|}

#### Skupina B

|}

### Play-off o 5.–8. miesto

#### Semifinále o 5.–8. miesto

#### Zápas o 7. miesto

#### Zápas o 5. miesto

### Play-off o titul

#### Semifinále

#### Zápas o 3. miesto

#### Finále

### Konečné poradie

## Referencie

## Zdroj

2008
ženy
Kategória:Ľadový hokej v 2008
Kategória:Ľadový hokej v 2007
Kategória:Ľadový hokej v Kanade
Kategória:Ľadový hokej vo Fínsku
Kategória:Ľadový hokej v Česku
Kategória:Ľadový hokej v Nemecku
Kategória:2008 v Kanade
Kategória:Športové podujatia v Calgary
Snívanky

***Snívanky*** je názov piateho štúdiového albumu, slovenskej speváčky Kristíny. Tento album spolu s magnetkou Kristíny, otextovaný autorkou viacerých detských knižiek, Zuzanou Štelbaskou, vyšiel mimo oficiálneho vydavateľstva dňa 16. marca 2020.

## Zoznam skladieb

## Výroba albumu
* Kristína Peláková - spev
* Martin Kavulič - vokály
* Braňo Kociov - akustická gitara (1, 2, 4)

## Referencie

Kategória:Albumy Kristíny
Kategória:Hudobné albumy z 2020
Kategória:Detské hudobné albumy
Na slnečnej strane sveta

***Na slnečnej strane sveta*** je názov tretieho štúdiového albumu, slovenskej speváčky Kristíny. Tento album dňa 25. júna 2012 vydalo hudobné vydavateľstvo Universal Music.

## Zoznam skladieb

## Výroba albumu
* Kristína Peláková - spev
* Martin Kavulič - vokály
* Peter Tomko - akustická gitara, elektrická gitara, akordeón, ukulele, bouzouki, rainstick, perkusie
* Adrián Harvan - klavír, aranžmány
* Marek Szarvaš - bicie nástroje
* Erich Procházka - harmonika
* Ľubomír Kristan - čelo
* Róbert Kováč - čelo
* Pavol Rozum - kontrabas
* Peter Olejár - viola
* Maroš Potokár, Róbert Lenárt, Kristína Miháliková, Zuzana Oráčová - husle
* Tomáš Oravec - cymbal
* Martin Ferenčík - basa
* Martin Tujvel - trombón
* Pavol Jeňo - trúbka
* Juraj Bombala - tuba
;Produkcia
* Martin Kavulič - aranžmány, producent, programovanie
* Kamil Peteraj - koprodukcia
* Samuel Pospíšil - mixovanie, mastering
* Ivan Pastor, Jakub Gulyás, Ľubomír Špirko - fotografie
* Brovani, Inc. - dizajn

## Referencie

Kategória:Albumy Kristíny
Kategória:Hudobné albumy z 2012
Preš

**Preš** (zastarano aj: *praš*, *pras*, *pres*; všetky tvary z nem. Presse = lis) môže byť:
*hovorovo alebo zastarano:
** lis
** lis na hrozno
** prenesene: tlak, tlačenica
* zastarano: 
** čereň lisu (na hrozno), t.j. lisovací kôš, pozri pod lis na hrozno
** lisovňa

## Zdroje
Domárka (rozlišovacia stránka)

**Domárka**  môže byť:
*vrch v Nízkych Tatrách, pozri Domárka
*ženský rod slova domár
*ľudovo:
** žltochvost (*Phoenicurus*)
** belorítka (*Delichon*)
* zriedkavo: domáca čiapka
*u vojvodinských Slovákov: domovníčka

## Zdroje
Mestská hromadná doprava v Levoči

**Mestská hromadná doprava v Levoči**  je zabezpečovaná autobusovou dopravou, ktorú tvorí 1 autobusová linka s číslovaním 201. Prevádzkuje ju spoločnosť SAD Poprad. Vozidlový park tvorí jeden autobus. Linka premáva celý týždeň od 5:20 do 20:10.

## Linky

## Vozidlový park

## Referencie

Levoča
Kategória:Doprava v Levoči
Mestská hromadná doprava v Lučenci

**Mestská hromadná doprava v Lučenci** označuje sieť liniek mestskej hromadnej dopravy v Lučenci, ktorú prevádzkuje akciová spoločnosť SAD Lučenec a tvorí ju päť autobusových liniek. Linky premávajú v čase cca 05:00 - 22:30. Autobusové linky jazdia v pracovných dňoch každých najviac 30 minút, večer a cez voľné dni každých najviac 30 - 60 minút.

## Linky

## Vozidlový park

MHD v Lučenci tvorí 8 vozidiel, čiže dva elektrické mikrobusy **Iveco Rošero First FCLLI Electric**, štyri autobusy **Iveco Streetway 12M** a dva autobusy **Iveco Crealis 12M**.

## Referencie

Lučenec
Kategória:Doprava v Lučenci
Vrbovica

**Vrbovica** () je vrch v Nízkych Tatrách. Leží nad Vyšnou Bocou, približne  severovýchodne od Brezna. 

## Poloha
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží na hranici Banskobystrického a Žilinského kraja, okresov Brezno a Liptovský Mikuláš a zasahuje na katastrálne územie obcí Polomka a Malatiná. Najbližšími sídlami sú západne ležiaca Vyšná a Nižná Boca, severozápadne je situovaná Malužiná a južným smerom Bacúch a Polomka. Masív patrí do Národného parku Nízke Tatry.

## Opis
Vrbovica je súčasťou hlavného hrebeňa medzi Bacúšskym sedlom a sedlom Homôľka. Severným smerom susedí Domárka (), Pavlová () a Špíglové (), západným Fišiarka (), Jánov grúň () a Končisté (), južným Vrchbánsky grúň (), Babina () a Javorinka () a východným Homôľka (), Zadná Široká () a Veľký bok (). Severnú a východnú časť masívu odvodňuje potok Malužiná do Boce v povodí Váhu, voda z južných častí hrebeňa odteká Bacúšskym potokom do Hrona. Vrchol traverzuje značená turistická magistrála Cesta hrdinov SNP.

### Výhľady
Vrcholovú časť pokrýva riedka mladá vegetácia po plošnej ťažbe, ktorá umožňuje kruhový rozhľad. Z vhodných lokalít je možné pozorovať okolité vrcholy Nízkych Tatier, no tiež Vysoké a Západné  Tatry a časť Veporských vrchov.

## Prístup
* po  červenej značke (Cesta hrdinov SNP; traverz):
** od západu z horského sedla Čertovica cez Bacúšske sedlo
** od východu zo sedla Homôľka po hrebeni
* po  modrej značke cez Bacúšske sedlo:
** od severu z Vyšnej Boce
** od juhu z Bacúcha cez Krškovu dolinu
* po  zelenej trase z Polomky cez sedlo Homôľka

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Vrchy v okrese Liptovský Mikuláš
Kategória:Malužiná
Kategória:Polomka
Vasil Grivna

Ing. **Vasil Grivna** (* 10. september 1958, Praha) je slovenský diplomat. Od júla 2022 je veľvyslanec Slovenska v Bulharsku. Pôsobil tiež ako veľvyslanec v Poľsku a na Ukrajine.

## Životopis
V rokoch 1977 až 1982 študoval na Oddelení medzinárodných ekonomických vzťahov Fakulty medzinárodných vzťahov a medzinárodného práva Kyjevskej štátnej univerzity.

Od augusta 1982 do apríla 1984 pracoval v Exico, a.s., obchodná skupina kožušiny v Prahe, v období 1. októbra 1982 až 30. septembra 1983 však vykonával prezenčnú vojenskú službu.

Od 15. apríla 1984 pracoval pre Federálne ministerstvo zahraničných vecí, do 30. septembra 1990 bol pracovník 1.teritoriálneho odboru. Od 1. októbra 1990 bol 3. tajomník veľvyslanectva ČSFR v Rusku, od 1. januára 1993 prešiel na rovnakú funkciu na slovenskom veľvyslanectve v Rusku. Následne bol v období 1. júl 1994 až 14. február 1995 pracovníkom 4. odboru na Ministerstve zahraničných vecí SR. Od 15. februára 1995 do 31. decembra 1998 bol riaditeľom Politického odboru E MZV, v období 1. januára 1999 až 14. marca 1999 bol riaditeľ 3. teritoriálneho odboru MZV.

### Veľvyslanec na Ukrajine
Od 15. marca 1999 do 31. januára 2005 bol Vasil Grivna veľvyslancom Slovenska na Ukrajine. Jeho predchodcom bol v rokoch 1995 až 1996 Jozef Migaš a nástupcom v rokoch 2005 až 2009 Urban Rusnák.

Po návrate pracoval vo februári 2005 ako pracovník Analytického odboru MZV SR. Následne bol generálnym riaditeľom na MZV SR, 1. marca 200531. augusta 2008 Sekcie vonkajšej komunikácie a 1. septembra 2008 31. novembra 2010 Sekcie verejnej diplomacie a služieb občanom. Následne bol pracovníkom 2. teritorálneho odboru.

### Veľvyslanec v Poľsku
V období 22. februára 2011 až 31. júla 2015 bol veľvyslancom Slovenska v Poľsku. Jeho predchodcom bol v rokoch 2005 až 2010 František Ružička a nástupcom v rokoch 2015 až 2020 Dušan Krištofík.

Po návrate z Poľska bol od 1. augusta 2015 pracovníkom Politickej sekcie MZVEZ, následne bol od 24. septembra riaditeľom Odboru generálnej inšpekcie na MZVEZ.

### Veľvyslanec v Bulharsku
11. júla 2022 bol prezidentkou Zuzanou Čaputovou vymenovaný za veľvyslanca Slovenska v Bulharsku, funkciu dezignovaného veľvyslanca vykonáva od 15. júla 2022. Jeho predchodcom bol v rokoch 2017 až 2022 Manuel Korček.

## Referencie

## Externé odkazy
* Profil na stránke veľvyslanectva 

Kategória:Absolventi Kyjevskej štátnej univerzity
Kategória:Slovenskí diplomati
Kategória:Veľvyslanci Slovenska na Ukrajine
Kategória:Veľvyslanci Slovenska v Poľsku
Kategória:Veľvyslanci Slovenska v Bulharsku
13 (album)

***13*** je názov trinásteho štúdiového albumu slovenskej rockovej skupiny Gladiator. Tento album v roku 2014 vydalo hudobné vydavateľstvo DUNA. 

## Zoznam skladieb

## Výroba albumu
* Miko Hladký – spev, gitara
* Maroš Hladký – basová gitara
* Georgio Babulic – bicie nástroje
* Tomáš Vereš – gitara
* Peter Slamečka – klávesové nástroje, klavír
;Hostia
* Martin Cibuľka – groovy, loopy
* Peter Saniga – akustická gitara
;Produkcia
* Tomáš Kmeť – nahrávanie, mixovanie, mastering
* Andrea Jančeková – fotografie
* Gladiator – dizajn

## Referencie

Kategória:Albumy skupiny Gladiator
Kategória:Hudobné albumy z 2014
Deň, čo mal dávno prísť

***Deň, čo mal dávno prísť*** je názov štrnásteho štúdiového albumu slovenskej rockovej skupiny Gladiator. Tento album v roku 2020 vydalo hudobné vydavateľstvo Gladius Group.

## Zoznam skladieb

## Výroba albumu
* Miko Hladký – spev, gitara
* Maroš Hladký – basová gitara
* Georgio Babulic – bicie nástroje, vokály
* Tomáš Vereš – gitara, vokály
* Peter Slamečka – klávesové nástroje, klavír, Hammond organ
;Hostia
* Anton Popovič – Orchestrálna a zborová úprava (11, 12)
* Symfonický orchester Slovenského rozhlasu, dirigent: Anton Popovič – (11, 12)
* Detský a dievčenský spevácky zbor Slovenského rozhlasu, dirigent: Adrian Kokoš – (11, 12)
;Produkcia
* Tomáš Kmeť (19), Zoltán Tóth (10) – mixovanie, mastering
* Dita Fiebigová, Ladislav Rychtarik – fotografie
* Jaroslav Geci, Laco Rychtarik – grafický dizajn

## Referencie

Kategória:Albumy skupiny Gladiator
Kategória:Hudobné albumy z 2018
No Name (album)

***No Name*** je názov debutového štúdiového albumu slovenskej skupiny No Name. Tento album v roku 1998 vydalo hudobné vydavateľstvo Mercury.

## Zoznam skladieb

## Výroba albumu
* Igor Timko - gitara, spev
* Marián Čekovský - klávesové nástroje, vokály
* Roman Timko - gitara, vokály
* Viliam Gutray - basová gitara
* Ivan Timko - bicie nástroje, vokály
;Produkcia
* Ivan Minárik - mastering, mixovanie (5, 10, 13)
* Gabriel Nikházy (3, 7), Juraj Kupec, Rudolf Hentšel (3, 7) - zvuk
* Ján Kukučka - fotografie, dizajn

## Referencie

Kategória:Debutové albumy
Kategória:Hudobné albumy z 1998
Kategória:Albumy skupiny No Name